पाएं अपने शहर की ताज़ा ख़बरें और फ्री ई-पेपरडाउनलोड करें
जिला परिवहन कार्यालय में बुधवार को डीटीओ अजय कुमार ठाकुर एवं बस ऑपरेटरों के बीच एक बैठक कर आगे की रणनीति तय की गई। बैठक में सर्वसम्मति से निर्णय लिया गया कि संक्रमण की चेन तोड़ने के लिए लाॅकडाउन में जिले से किसी भी रूट में सवारी लेकर बस एवं टेंपो का परिचालन नहीं होगा। बारात एवं दाह संस्कार में मैं बस के सीटिंग कैपेसिटी के पचास प्रतिशत या 20 से 25 व्यक्ति से ज्यादा लेकर नहीं चलेंगे। सभी बाराती एवं गाड़ी स्टाफ को हर हाल में मास्क पहनना अनिवार्य किया गया है। बैठक में जिला परिवहन संघ के अध्यक्ष राकेश कुमार शर्मा डीएसपी बस संचालक व संघ के उपाध्यक्ष राजेश कुमार शर्मा, डायमंड बस के मालिक टिंकू कुमार, गोविंदा बस के मालिक अविनाश कुमार, मुकुल बस के मालिक विरेंद्र कुमार कौशिक, संजय कुमार, विनोद कुमार, शैलेंद्र कुमार एवं भारी संख्या में बस मालिकों ने बैठक में उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn